מוקד 911 (סדרת טלוויזיה)

מוקד 911 (באנגלית: 9-1-1) היא סדרת טלוויזיה אמריקאית מסוגת דרמה, שנוצרה על ידי ראיין מרפי, טים מינר ובראד פלצ'וק. הסדרה עוקבת אחר חייהם של אנשי כוחות ההצלה השונים – לוחמי אש, שוטרים, פרמדיקים ומוקדנים – במסגרת תפקידיהם השונים ובחייהם הפרטיים. הסדרה עלתה לשידור לראשונה ב-3 בינואר 2018 ברשת "פוקס" במהלך עונת השידורים של שנת 2018–2017 בטלוויזיה, ועונתה הראשונה כללה 10 פרקים.

ב-15 במאי 2023, הסתיימה העונה השישית, אחריה "פוקס" הודיעו כי הסדרה לא תמשיך כיוון שהיא יקרה מידי לחברה, באותו יום "ABC" הודיעו כי הסדרה תמשיך אצלם.

ב-14 במרץ 2024 עלתה לשידור העונה השביעית, וחודשה לעונה שמינית שהחלה ב-26 בספטמבר 2024. ב-3 באפריל 2025 חודשה הסדרה לעונה תשיעית, שעתידה לעלות ב-9 באוקטובר 2025. 

 סקירת הסדרה 

צוות השחקנים והדמויות
ממוזער|שמאל|כרזת העונה הראשונה המציגה את דמויתיהם של אתנה גרנט, בובי נאש ואבי קלארק

ראשי
+ שחקן דמות עונות עונה ראשונה עונה שנייהעונה שלישיתעונה רביעיתעונה חמישיתעונה שישיתעונה שביעיתעונה שמינית אנג'לה באסט אתנה גרנט ראשי פיטר קראוזה בובי נאש ראשי אוליבר סטארק אוון באקליראשי איישה היינדס הנרייטה וילסון ראשי קנת' צ'וי האוורד האן ראשי רוקמונד דנבר מייקל גרנט ראשי קוני בריטון אבי קלארק ראשי אורח ג'ניפר לאב יואיט מאדי האן (באקלי) ראשי ראיין גוזמן אדי דיאז ראשי קורין מסייה מאי גרנט משני ראשי אורח משני מרקנת'וני רייס הארי גרנט משני ראשי אורח משניגאווין מקיוכריסטופר דיאזמשני ראשיג'ון הרלן קיםאלברט האן אורח ראשימשני אורח
 אתנה גרנט (אנג'לה באסט) – סגנית יחידת הפטרול של משטרת לוס אנג'לס, אמם של מיי והארי. נהיית לבת זוגו של בובי בעונה השנייה, והם מתחתנים בסופה.
 רוברט "בובי" נאש (פיטר קראוזה) – קפטן יחידת 118 של שירותי הכבאות של לוס אנג'לס, גרם למות משפחתו, ומתייסר על כך במשך שנים. נהיה לבן זוגה של אתנה בעונה השנייה, והם מתחתנים בסופה. מת בסוף העונה השמינית.
 אוון "באק" באקלי (אוליבר סטארק) – לוחם אש ביחידת כבאות האש של לוס אנג'לס ואחיה של מאדי. חברו הטוב ביותר של אדי. בן זוגה לשעבר של אבי.
 הנרייטה "הן" וילסון (איישה היינדס) – לוחמת אש/פירמידיקית. בת זוגה של קארן ואמו של דני. מתחילה ללמוד רפואה בעונה הרביעית, אך בעונה השישית מפסיקה את הלימודים כי מבינה שהיא לא באמת רוצה לעזוב את ה '118'.
 האוורד "צ'ימני" האן (קנת' צ'וי) – לוחם אש/פרמדיק, החבר הטוב ביותר של הן וילסון. בן זוגה של מאדי. בעונה הרביעית נולדת להם בת בשם ג'י-יאן. בעונה השביעית מאדי וצ'ימני מתחתנים. בעונה השמינית נולד להן בן בשם רוברט נאש על שמו של בובי.
 מייקל גרנט (רוקמונד דנבר) – בעלה לשעבר של אתנה. יצא מהארון בעונה הראשונה. עבר לגור בפלורידה עם בן זוגו דייוויד בעונה השישית.
 אבי קלארק (קוני בריטון) (עונה 1; הופעת אורח בעונה 3) – לשעבר מוקדנית במוקד העזרה של 911, הייתה בת זוגו של באק עד שעזבה.
 מאדי האן (באקלי) (ג'ניפר לאב יואיט) – (עונות 2–הווה) – מוקדנית במוקד העזרה של 911 ואחותו של באק, הבורחת מבעלה המכה, שמתעמת מולה וחוטף אותה במהלך העונה השנייה. בת זוגו של צ׳ימני. יולדת בת בשם ג'י יאן בעונה הרביעית ונכנסת לדיכאון סב לידתי. בעונה השביעית מתחתנת עם צ'ימני. יולדת בן בשם רוברט נאש על שמו של בובי בעונה הרביעית.
 אדמונדו "אדי" דיאז (ראיין גוזמן) (עונות 2–הווה) – לוחם אש ביחידה בעונה השנייה. אביו של כריסטופר. חברו הטוב ביותר של באק. אשתו לשעבר, שאנון, נהרגה בתאונת דרכים בעונה השנייה. עוזב לזמן קצר לטקסס כדי להיות עם בנו בעונה השמינית.
 מאי גרנט (קורין מסייה) – בתם של אתנה ומייקל. מתחילה לעבוד כמוקדנית במוקד העזרה של 911 בעונה הרביעית ועוזבת בסוף העונה החמישית לטובת לימודים באוניברסיטה.
 הארי גרנט (מרקנת'וני רייס) – בנם של אתנה ומייקל. עובר לגור עם מייקל ובן זוגו בפלורידה.
כריסטופר "כריס" דיאז (גאווין מקיו) (עונות 2–הווה) – בנו של אדי. בעל שיתוק מוחין. עובר לגור בעונה השמינית בבית סבו וסבתו בטקסס.
 אלברט האן (ג'ון הרלן קים) (הופעות אורח בעונות 3 ו-6; שחקן ראשי בעונה 4, שחקן משנה בעונה 5) – אחיו למחצה של צ'ימני. נפגע מתאונת שרשרת בכביש המהיר בעונה הרביעית ובסופה הופך ללוחם אש.

משני
 פטרישיה קלארק (מארייט הארטלי) (עונה 1) – אמה של אבי.
 קרלה פרייס (קוקה בראון) – האחות של פטרישיה קלארק. בהמשך נהפכת למטפלת של כריסטופר, בנו של אדי הסובל משיתוק מוחין.
איליין מיינארד (קלאודיה כריסטיאן) – הקפטן של אתנה במשטרה וגם חברה קרובה.
 קארן וילסון (טרייסי תומאס) – בת זוגה של הנרייטה. אמא של דני. לאחר שמתגלה כי אינה יכולה להרות, קארן והן הופכות למשפחת אומנה למספר ילדים. בעונה השביעית מאמצת את מארה.
דני וילסון (דקלן פראט) – הבן של הן וקארן, בנה הביולוגי של בת זוגה הקודמת של הן.
ג'וש רוסו (בריאן סאפי) (עונות 2–הווה) – מוקדן מנהל במוקד העזרה של 911, הומו מוצהר וחברה הטוב של מאדי.
טיילור קלי (מייגן ווסט) (עונות 2, 4–הווה) – כתבת חדשות בערוץ 8, בת זוגו של באק בעונה הרביעית.
דאג קנדל (בריאן האליסי) (עונה שנייה) – בעלה לשעבר המתעלל של מאדי. נרצח על ידה בעונה השנייה מתוך הגנה עצמית.
לו ראנסון (סשה רויז) (עונות 3–הווה) – בלש במשטרת לוס אנג'לס והשותף של אתנה.
טוני (אנטוניה) וילסון (מרשה וורפילד) (עונות 4–הווה) – אימה של הן וסבתא של דני, מחדשת את הקשר עם בתה לאחר נתק של מספר שנים.
ראווי פאניקר (אנירוד פישארודי) (עונות 4–הווה) – לוחם אש צעיר ביחידה 118.
תומאס "טומי" קינארד (לו פריגנו ג'וניור) (עונות 2, 7–הווה) – לוחם אש לשעבר ביחידת 118 וטייס מטוס כיבוי בהווה. בעונה השביעית הוא ובאק בני זוג לזמן קצר.
קפטן וינסנט ג'רארד (בריאן תומפסון) (עונות 2, 7–הווה) – הקפטן הקודם של יחידה 118, מופיע בפרקי הפלאשבק בעונה השנייה. חוזר לפקד על היחידה בעונה השמינית בגלל שבובי התפטר. הופך ליועץ הטכני לתוכנית הכבאים המצולמת בלוס אנג'לס במקום בובי.
מארה דריסקל (אסקיילר בל) (עונות 7–הווה) – אומצה על ידי הן וקארן וילסון לאחר מות הוריה הביולוגים ומשפחות אומנה רבות. נלקחת על ידי שירותי הרווחה עקב סכסוך בין הן וחברת מועצת העיר לוס אנג'לס. מאומצת על ידי מאדי וצ'ימני וחוזרת להן וקארן בעונה השמינית.
אמיר קייסי (מלקולם-ג'מאל וורנר) (עונה 7)  – עובד רפואה במחלקת כוויות, אשתו נהרגה בשריפה שגרם בובי נאש

הפקה
ליהוק
באוקטובר 2017, אנג'לה באסט, קוני בריטון, ופיטר קראוזה לוהקו לצוות השחקנים הראשי של הסדרה. מאוחר יותר באותו חודש, הוכרז כי אוליבר סטארק, איישה היינדס, קנת' צ'וי ורוקמונד דנבר הצטרפו לצוות השחקנים הראשי.

ב-14 במאי 2018, הוכרז שג'ניפר לאב יואיט תצטרף לצוות השחקנים הראשי בעונה 2 כמאדי באקלי, אחותו של באק ומוקדנית במוקד 911. ב-23 במאי 2018, רשת "פוקס" הודיעה שראיין גוזמן יצטרף לעונה השנייה של הסדרה בתפקיד ראשי כדמותו של לוחם אש חדש ביחידה המקומית. ב-4 ביוני 2018 הוכרז כי קורין מסייה ומרקנת'וני רייס, שגילמו את דמויותיהם של מאי והארי גרנט בתפקיד משני, יקודמו לתפקיד ראשי עם עליית העונה השנייה לשידור.

 סדרת בת 
ב-12 במאי 2019, הוכרז שספין-אוף ששמו יהיה "מוקד 911: טקסס", יוקרן בבכורה ב-19 בינואר 2020, מיד לאחר משחק אליפות ה-NFC וימשיך בלילה הבא, 20 בינואר 2020. באותו יום הוכרז כי השחקן רוב לאו ישחק בתפקיד הראשי. בספטמבר הוכרזו גם ליב טיילר, רונן רובינשטיין, סיירה מקליין, ג'ים פאראק, נטשה קאראם, בריאן מייקל סמית', ג'וליאן וורקס ורפאל סילבה יככבו גם הם בסדרה.

בגלל חששות מווירוס הקורונה, ליב טיילר לא חזרה לעונה השנייה, ג'ינה טורס החליפה אותה.

תגובות
ביקורות
אתר הסקירות "Rotten Tomatoes" דיווח על מדרוג של 69% עבור העונה הראשונה, בהתבסס על 26 ביקורות, עם מדרוג ממוצע של 5.19/10. הקונצנזוס הביקורתי של האתר כתב, "מוקד 911 נוטה מדי פעם להיות מלודרמטית, אך היא נגאלת בזכות צוות שחקנים מהשורה הראשונה, קטעי פעולה ממכרים מלאי אדרנלין, וקורטוב של 'טראש קאמפ' שמושך את הסדרה לגבול שבין ההנאה למרות תחושת הבושה לממכרת." האתר "Metacritic", שמדרג באמצעות שקלול הממוצע, הקצה לסדרה את הציון 60 מתוך 100 בהתבסס על 21 ביקורות, דבר המציין "ביקורות מעורבות או ממוצעות".

מדרוג
 עונה משבצת שידור מספר פרקים תאריך שידור מקורי עונת שידורים מדד נילסן הפרק הראשון צופים (במיליונים) הפרק האחרון צופים (במיליונים) ממוצע הצופים (במיליונים) דירוג עונה 1 יום רביעי, שעה 21:00 10  6.83  6.63 2017-18 10.74 21 עונה 2 יום ראשון, שעה 20:00 יום שני, שעה 21:00 18     2018-19  

פרסים ומועמדויות
 השנה פרס קטגוריה מועמד/ים תוצאה 2018פרס בחירת הנוער בחירת תוכנית הטלוויזיה הפורצת מוקד 911  כוכב הטלוויזיה הנבחר של הקיץ אוליבר סטארק 

קישורים חיצוניים





הערות שוליים

קטגוריה:סדרות דרמה אמריקאיות
קטגוריה:סדרות פעולה אמריקאיות
קטגוריה:סדרות משטרה ופשע
קטגוריה:תוכניות להט"ב אמריקאיות
קטגוריה:תוכניות טלוויזיה שמתרחשות בלוס אנג'לס
קטגוריה:פוקס: תוכניות וסדרות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2018